|  |  |
| --- | --- |
| Prvi.jpg  |   26. IV 2022. Број **123/22**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **април 2022.** |

**Просјечна нето плата у марту - 1 091 КМ**

**У свих 19 подручја (III 2022/III 2021) забиљежен номинални раст нето плате**

Просјечна мјесечна нето плата у Републици Српскојисплаћена у марту 2022. године износила је1 091 КМ и у односу на исти мјесец претходне године номинално је већа за 11,6%, а реално за 2,2%, док је у односу на фебруар 2022. номинално остала на истом нивоу, а реално је мања за 2,5%. Просјечна мјесечна бруто плата износила је 1 642 КМ.

Посматрано по подручјима, у марту 2022. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 559 КМ, а најнижа просјечна нето плата у марту 2022. исплаћена је у подручју *Грађевинарство*,797 КМ.

У марту 2022. године, у односу на март 2021, у свих 19 подручја забиљежен је номинални раст нето плате, од чега највише у подручјима *Пословање некретнинама* 23,7%, *Трговина на велико и на мало, поправка моторних возила и мотоцикала* 20,2% и *Дјелатности пружања смјештаја, припреме и послуживања хране, хотелијерство и угоститељство* 15,9%.

 KM



Графикон 1. Просјечна нето плата по мјесецима

**Мјесечна инфлација у марту 2022. године 2,6%**

**Годишња инфлација (III 2022/III 2021) 9,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2022. године у односу на претходни мјесец у просјеку су више за 2,6%, док су у односу на исти мјесец претходне године у просјеку више за 9,1%.

Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.

Највећи годишњи раст цијена у марту 2022. године забиљежен је у одјељку *Превоз* 24,8% због виших цијена у групи Горива и мазива за лична возила од 42,2%, затим у одјељку *Храна и безалкохолна пића* 13,9%, усљед поскупљења у групама Уља и масноће од 32,5% и Поврће од 24,2%, потом у одјељку *Ресторани и хотели* 7,8%, због виших цијена у групи Услуге у ресторанима и кафићима од 9,2%, затим у одјељку *Намјештај и покућство* 7,0%, због виших цијена у групи Намјештај и комади намјештаја од 13,7%. Више цијене од 4,3% забиљежене су у одјељку *Рекреација и култура* због повећања цијена у групи Новине и часописи од 20,0%, а раст од 3,8% забиљежен је у одјељку *Становање,* због виших цијена у групи Течна горива од 52,6%, док је повећање од 3,2% забиљежено у одјељку *Остали производи и услуге* усљед виших цијена у групи Остале финансијске услуге од 9,3%. Слиједи одјељак *Алкохолна пића и дуван* са повећањем од 0,9%, због виших цијена у групи Жестока алкохолна пића од 4,1%, док је раст од 0,3% забиљежен у одјељку *Комуникације* усљед виших цијена у групи Телефонске и телефакс услуге од 0,5%. Повећање од 0,1% забиљежено је у одјељку *Здравство*, усљед виших цијена у групи Ванболничке услуге од 2,8%.

Највећи пад цијена на годишњем нивоу, у марту 2022. године, забиљежен је у одјељку *Одјећа и обућа* 4,6%, усљед сезонских снижења конфекције и обуће током године, док је смањење од 0,1% забиљежено у одјељку *Образовање* због нижих цијена у групи Предшколско образовање од 0,8%.

Графикон 2. Мјесечна и годишња инфлација

**Календарски прилагођена индустријска производња (III 2022/III 2021) већа 7,9%**

**Десезонирана индустријска производња (III 2022/II 2022) већа 4,2%**

**Календарски прилагођена** **индустријска производња** у марту 2022. године у поређењу са мартом 2021. године већа за 7,9%.

**Десезонирана индустријска производња** у Републици Српској у марту 2022. године у поређењу са фебруаром 2022. године већа је за 4,2%.

Индустријска производњау Републици Српској у периоду јануар – март 2022. године у односу на исти период 2021. године биљежи раст од 0,9%. У истом периоду у подручју *Вађење руда и камена* оставрен је раст од 8,8%, у подручју *Прерађивачкa индустрија* раст од 6,7%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 9,5%.

Графикон 3. Индекси индустријске производње март 2018 – март 2022. (∅2015=100)

**Број запослених у индустрији (III 2022/III 2021) већи 1,4%**

**Број запослених у индустрији** у марту 2022. године у односу на исти мјесец прошле године већи је за 1,4% и у односу на просјек 2021. године већи је за 0,7%.

Број запослених у индустрији у периоду јануар – март 2022. године, у односу на исти период прошле године већи је за 1,3%.

**Рекордна вриједност извоза и увоза током марта**

**Покривеност увоза извозом 81,2%**

У периоду јануар - март 2022. године остварен је извоз у вриједности од милијарду и 283 милиона КМ, што је за 34,7% више него у периоду јануар - март 2021. године, те увоз у вриједности од милијарду и 580 милиона КМ, што је за 38,8% више него у периоду јануар - март 2021, док је проценат покривености увоза извозом износио 81,2%.

У марту 2022. године остварен је извоз у вриједности од 479 милиона КМ што је 28,4% више него у истом мјесецу 2021, те увоз у вриједности од 667 милиона КМ, што је за 41,8% више него у марту 2021. Вриједност извоза и увоза у марту 2022. године била највиша од када се извоз и увоз посматрају по мјесецима.

У погледу географске дистрибуције робне размјене Републикe Српскe са иностранством, у периоду јануар - март 2022. године, највише се извозило у Србију и то у вриједности од 232 милиона КМ, односно 18,1% и у Хрватску 179 милиона КМ, односно 13,9% од укупно оствареног извоза. У истом периоду, највише се увозило из Србије и то у вриједности од 269 милионa КМ, односно 17,0% и из Италије, у вриједности од 237 милиона КМ, односно 15,0% од укупно оствареног увоза.

Посматрано по групама производа, у периоду јануар - март 2022. године, највеће учешће у извозу остварује електрична енергија са 160 милиона КМ, што износи 12,4% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 108 милиона КМ, што износи 6,8% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Биљана Јеличићbiljana.jelicic@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредникВладан Сибиновић, начелник одјељења Република Српска, Бања Лука, Вељка Млађеновића 12дИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |